Био је стандардни члан сениорске репрезентације Југославије пуних 18 година, од 1961. до 1979, одигравши у том периоду 155 утакмица уз учинак од 82 постигнута гола и 91 асистенцију. У три наврата наступао је и на Олимпијским играма, и то на ЗОИ 1964. у Инзбруку, ЗОИ 1968. у Греноблу и на ЗОИ 1972. у Сапороу. Са 6 голова и 5 асистенција Фелц је проглашен за најбољег играча олимпијског турнира групе Б у Греноблу.